"Aseară, am participat la întrunirea Consiliul Director Județean al PNL GIURGIU, alături de toți primarii PNL și de conducerea organizației, în frunte cu președintele Dan MOTREANU.
La propunerea președintelui PNL Giurgiu, Dan Motreanu, am primit încrederea și votul colegilor mei, fiind desemnat candidatul Partidului Național Liberal pentru câștigarea președinției CJ Giurgiu.
De asemenea, pentru PRIMĂRIA MUNICIPIULUI GIURGIU, a fost validată candidatura actualului primar, Adrian ANGHELESCU.
Primul loc pe lista de la alegerile parlamentare, va fi ocupat de actualul deputat, Alexandru ANDREI.
Țin să le mulțumesc tuturor colegilor primari, conducerii PNL, domnului președinte Dan MOTREANU, pentru încrederea cu care m-au învestit și susținerea pe care o primesc!
Totodată, țin să le urez succes și să-i asigur de susținerea mea, pe colegii mei, Alexandru ANDREI și Adrian ANGHELESCU! Împreună, formăm echipa cea mai determinată și puternică pentru Giurgiu!
Cei care mă cunosc știu că bătăliile pe care le-am asumat, le-am câștigat pe toate. Nu am să vă dezamăgesc nici de data aceasta. Mă bazez pe seriozitatea primarilor noștri și pe puterea echipei.
Scopul nostru, ca partid liberal, este ca fiecare giurgiuveană aibă o șansă. Nu suntem partidul celor bogați sau săraci, suntem partidul tuturor giurgiuvenilor care aleg să rămână alături de județul Giurgiu. Dincolo de proiecte și de programe, vă propun și o schimbare în modul în care facem politică la Giurgiu, în modul în care comunicăm cu oamenii și în felul în care lucrăm între noi.
Nu am dușmani, am adversari politici. Am colegi și cred în valoarea cuvântului dat. Cred că e nevoie să fim mai deschiși între noi și să evaluăm onest ce vor cei care nu vin la vot, cei care nu ne vor nici pe noi, dar nici pe alții.
Avem înainte un drum lung și greu dar tocmai din acest motiv victoria noastră va fi și mai frumoasă.
Vă rugăm să folosiți un limbaj decent în comentariile pe care le lasati. Folosirea de cuvinte obscene, atacuri la persoana autorului (autorilor) materialului, afisarea de anunturi publicitare, precum si jigniri, trivialitati, injurii se vor sanctiona prin cenzurarea partiala a comentariului, stergerea integrala sau chiar interzicerea dreptului de a posta, prin blocarea IP-ului folosit. Site-ul jurnalgiurgiuvean.ro nu răspunde pentru opiniile postate în rubrica de comentarii. Responsabilitatea formulării acestora revine integral autorului comentariului!